Haaviston alueella sijaitseva virkistysalue on yleiskaavassa määritelty erityisen tärkeäksi luonnon monimuotoisuuden kannalta.

Kaupunki ei ollut hakenut raivaamiselle asianmukaisia työlupia. TIMO MARTTILA/AL

Pirkanmaalla sijaitseva Ylöjärven kaupunki teki huhtikuussa tympeän ja nolon mokan.

Ylöjärven Haavistossa sijaitsevasta virkistysalueesta raivattiin ilman asianmukaista lupaa arvion mukaan 10 hehtaaria metsää. Kyseinen alue on todettu luonnon monimuotoisuuden kannalta tärkeäksi.

Metsä raivattiin talousmetsäksi. Asiasta kertoo Aamulehti.

Kaupunki pahoittelee verkkosivuillaan suunnittelematonta metsähakkuuta. Se myöntää, ettei asiassa toimittu kaikilta osin omien ohjeiden ja määräysten mukaisesti, eikä kaupungin tilaamalle puunkaadolle oltu haettu kaikkia tarvittavia lupia.

Ylöjärven kaupunki luonnollisesti pahoittelee tapahtunutta ja aikoo jatkotoimilla varmistaa, ettei vastaavaa pääse enää tapahtumaan. Kaupungin mukaan alue siistitään hakkuujätteistä ja sen polkuverkosto pyritään ennallistamaan mahdollisimman hyvin.

Alueelle istutetaan puuntaimia.